钦定古今图书集成/理学汇编/文学典/第112卷 > 胡承烈
## 钦定古今图书集成/理学汇编/文学典/第112卷 > 胡承烈

按《青州府志》：“承烈，字知庵，安东卫人。少孤，能力学。自
作诸生以至为大夫，未尝一日释卷。嗜读经史二氏
书，每录集成帙。任临安时，两浙贤绅以文墨相投，如
韩敬、沈光祚诸公，镌颂云集，一时名士如陈继儒章
斐然多人共在桃李，各有序疏，载《文苑》。后年七十馀，
日以诗书训子弟，与诸亲党言动，辄则古称，先至阴”
阳医药，尤工馀事，所著有《与鸟亭集》《多畏集》《识畜编》
藏于家，更善临池。其手字今人尚争购之。